[{"text_idx": "#000000", "text": "Uute tantsijate vastuvo\u0303tud hooajaks 2018/2019"}, {"text_idx": "#000001", "text": "Ta\u0308htvere Tantsukeskuse tantsukool vo\u0303tab vastu uusi huvilisi hooajaks 2018/2019!"}, {"text_idx": "#000002", "text": "Liikmeid ootavad arendavad tantsutreeningud, professionaalsed juhendajad, kokkuhoidev seltskond, po\u0303nevad esinemised, vo\u0303istlused, u\u0308ritused ja palju muud. Meie tegemistest saate la\u0308hemalt lugeda tantsukooli lehelt ning tantsublogist."}, {"text_idx": "#000003", "text": "Uute tantsijate vastuvo\u0303tud toimuvad mo\u0303nusa treeningtunni vormis juuni alguses ja augusti lo\u0303pus/septembri alguses. Ta\u0308psed kuupa\u0308evad peagi koduleheku\u0308ljel ja Facebookis."}, {"text_idx": "#000004", "text": "Mudilaste ja eelkooli tundide huvilisi vo\u0303tame vastu registreerimisja\u0308rjekorra alusel, nemad vastuvo\u0303tule tulema ei pea."}, {"text_idx": "#000005", "text": "Senised liikmed saavad tantsukoolis ja\u0308tkata ilma vastuvo\u0303tul osalemiseta. Osalemine on vajalik, kui soovitakse liituda tantsuklasside vo\u0303i eliitgruppidega."}, {"text_idx": "#000006", "text": "Jagame teiega meie uhiuut videot \u201cVastuhakk\u201d. Tegemist on osaga Ta\u0308htvere Tantsukeskuse foto- ja videoprojektist, millega ja\u0308a\u0308dvustame mo\u0303ned hooaja 2016/2017 kavad. See annab tantsijatele uusi va\u0308ljundeid oma huvialaga tegelemisel ning kogemusi ja teadmisi tantsu-, foto- ja videokunstist. Projekti toetab Tartu linn."}, {"text_idx": "#000008", "text": "Juhendaja Berit u\u0308tleb kogemuse kohta: \u201cTantsuklass 2-ga kava filmimine Toomkiriku varemetes oli u\u0308ks hooaja meedeja\u0308a\u0308vamaid hetki. Hoolimata sinikatest, mis tantsijatele tekkisid ning silmades olevast liivast, suutsid tu\u0308drukud ennast kokku vo\u0303tta ja va\u0308ga tublisti tantsida kava la\u0308bi mitmeid kordi. Selle ru\u0308hma puhul allaandmist juba nii kergesti ei na\u0308e!\u201d"}, {"text_idx": "#000009", "text": "Video ja montaaz\u030c: Annika Va\u0308ljataga"}, {"text_idx": "#000011", "text": "Treeneri teisipa\u0308ev on rubriik, mille kaudu saate tuttavamaks meie treeneritega."}, {"text_idx": "#000012", "text": "Ta\u0308na on teie ees 2016/2017 hooaja viimane Treeneri teisipa\u0308ev \u2013 tantsukooli juhendajad ra\u0308a\u0308givad lo\u0303ppenud hooaja eredaimatest ma\u0308lestustest ning annavad ko\u0303igile meie tublidele tantsijatele soovitusi suveks."}, {"text_idx": "#000013", "text": "Head lugemist ja ilusat suve ko\u0303igile! \ud83d\ude42"}, {"text_idx": "#000014", "text": "Marit Ma\u0308nniste: Hooaja meeldeja\u0308a\u0308vaim hetk oli Eva-Liisiga Koolitantsu eelvoore vaadates. Na\u0308gime ko\u0303iki Ta\u0308htvere kavu esimest korda ning ko\u0303ik tantsud tekitasid ku\u0308lmava\u0308rinaid ja meeletuid emotsioone. Samuti la\u0308ks su\u0308damesse u\u0308he lapsevanema kiri, kes ta\u0308nas, et laps oli leidnud tantsuro\u0303o\u0303mu. Tantsijad, suvel viibige vo\u0303imalikult palju va\u0308rskes o\u0303hus ning treenimise vahele ja\u0308tke aega ka puhkamiseks \ud83d\ude09"}, {"text_idx": "#000015", "text": "Elina Gorelas\u030cvili: Minu juhendatavate gruppidega olid ko\u0303ige meeldeja\u0308a\u0308vamad hetked festivali Kuldne Karikas finaalu\u0308rituselt, kus Show&musical eliitgrupp valiti superfinaali ja neil o\u0303nnestus teha hooaja parim esitus kavaga \u201cAmerica\u201d. Tantsuklass 3 parim esitus oli samal su\u0308ndmusel: esmakordselt na\u0308gin, et tantsijad nautisid sellisel ma\u0308a\u0308ral, mida laval teevad (tantsuga \u201cNo\u0303uniku ka\u0308silased\u201d). Suveks soovin, et tantsijad leiaksid aega, et valla pa\u0308a\u0308sta oma looming ning proovida ise tantsu luua. Palju vaba aega ja igavus on ta\u0308pselt need, mis vallandavad geniaalsed ideed ja parimad tantsumove \u0301d."}, {"text_idx": "#000016", "text": "Eva-Liis Ivask: Lo\u0303ppenud hooaja u\u0308ks meeldeja\u0308a\u0308vaim hetk pa\u0308rineb hooaja lo\u0303pukontserdist. See hetk, kui taevakraanid on avanenud ta\u0308iel rinnal ja tugevad tuuleiilid lu\u0308kkavad ka rekvisidid u\u0308mber, tantsijad aga sa\u0308ilitavad oma ta\u0308ieliku professionaalsuse, olles ta\u0308ielikult karakterisse kehastunud ja andes endast 110%, et pakkuda publikule nauditavat meelelahutust hoolimata u\u0308mbritsevast. Seda pu\u0308hendumust na\u0308ha oli to\u0303eliselt u\u0308lendav kogemus! Suveperioodiks soovin tantsijatele imelisi seiklusi ja avastusretki, aktiivset puhkust ning enda mugavustsoonist va\u0308ljumist! Suveperiood on ideaalne aeg, et nautida va\u0308rsket o\u0303hku ja looduses liikumist. Hundirattaid viljapo\u0303ldudele ja spagaadivenitusi rannaliivale!"}, {"text_idx": "#000017", "text": "Kerstin Lo\u0303hmus: Lo\u0303ppenud hooajast oli meeldeja\u0308a\u0308v, et paljud meie tantsijad on muutunud ku\u0308pseks koreograafia jaoks, nad suudavad liigutusi \u201comada\u201d ja lisada sinna midagi omalt poolt. Suveks soovin ko\u0303igile tantsijatele: Just follow your heart!"}, {"text_idx": "#000018", "text": "Martin Tomson: Minu jaoks mo\u0303juvad ko\u0303ige paremini momendid, kus oleme tantsijatega tu\u0308kk aega harjutanud uut liikumist/liigutust ning na\u0308ha nende silmis, kui lo\u0303puks ko\u0303ik \u201cklikib\u201d ja selgeks saab. U\u0308ritustest oli meeldeja\u0308a\u0308vaim Koolitants ja riietusruumi a\u0308ftekas. Soovin ilusat suve ko\u0303igile \u2013 koguge energiat ja kogemusi, millega ja\u0308rgmine hooaeg ta\u0308ita!"}, {"text_idx": "#000019", "text": "Maarja Pruuli: Sellest hooajast ja\u0308id eriti meelde 1. vanalinna keldris trooni (rekvisiidi) ehitamine, 2. tantsijate uus tase emotsionaalse va\u0308ljendusrikkuse osas, 3. vo\u0303imsad energialaengud autasustamistelt ning 4. Ta\u0308htvere treenerite meeskonna su\u0308dantsoojendav toetus u\u0308ksteisele. Suveks soovin tantsijatele: teadlikku to\u0308o\u0308d iseendaga \u2013 milline tantsija ja inimene Sa tahad olla ning kuidas sinna jo\u0303uda. Eelko\u0303ige aga muretut meelt ja sooje suveo\u0303htuid kallite inimeste seltsis! Olete olnud supertublid ja va\u0308a\u0308rite kosutavat puhkust!"}, {"text_idx": "#000020", "text": "Berit Piir: Minu meeldeja\u0308a\u0308vam ma\u0308lestus: Tantsuklass 2-ga \u201cYou Don\u2019t Own Me\u201d kava filmimine Toomkiriku varemetes. Hoolimata sinikatest ja marrastustest, mis tantsijatele tekkisid ning silmades olevast liivast, suutsid tu\u0308drukud ennast kokku vo\u0303tta ja va\u0308ga tublisti tantsida kava la\u0308bi mitmeid kordi. Selle ru\u0308hma puhul allaandmist juba nii kergesti ei na\u0308e! Lisaks la\u0308ks va\u0308ga hinge ka suur grupikalli pa\u0308rast parkimistrahvi saamist. Loodan, et suvel saavad ko\u0303ik tantsijad palju puhata ja pa\u0308ikselisi ilmasid nautida ning kindlasti ei tohkis unustada eesma\u0308rke, mida trennides endale seadnud oleme \ud83d\ude09"}, {"text_idx": "#000021", "text": "Kadi-Liis Kuum: Hooaja jooksul on olnud mitu sellist hetke, kui va\u0308ikesed tantsijad u\u0308tlevad midagi va\u0308ga naljakat vo\u0303i teevad mulle naljaka komplimendi. Nende siirus ja ehedus on tohutult armas. Suveks soovin palju pa\u0308ikest ja puhkust! Soovin, et ko\u0303ik jo\u0303uaks enda energia ta\u0308is laadida ning saaks uut motivatsiooni ja indu ja\u0308rgmiseks hooajaks."}, {"text_idx": "#000023", "text": "Maris Kahre: Meeldeja\u0308a\u0308vaim sel hooajal oli legendaarne Koolitantsu showkategooria vo\u0303idud igas vanuses. Lisaks oli supertore na\u0308ha, kuidas vo\u0303istlused liidavad gruppi. Koolitants oli minu grupil esimene vo\u0303istlus kogu grupiga sel hooajal ja to\u0303eliselt su\u0308dantsoojendav oli vaadata nende grupisisest toetust. Suveks soovin tantsijatele: o\u0303pi, tantsi, arene inimesena. Armasta pa\u0308ikest ja tantsi vihmas! Puhka, lebota ja lo\u0303butse, et uuel hooajal endast alati maksimum anda."}, {"text_idx": "#000024", "text": "Hanna-Liina Koddanipork: Ko\u0303ige meeldeja\u0308a\u0308vam oli, kui Noored hip-hopi grupil oli elu esimene vo\u0303istlus Tallinnas Kuldse Karika eelvoorus ning nad astusid lavalt maha va\u0308ga energilise ja hea emotsiooniga. Soovin, et tantsijad leiaksid ka suvel aega teha paar tantsusammu, et hooajal o\u0303pitu meelest ei la\u0308heks. Ning rattaga so\u0303ita, kukerpalle ja hundirattaid visata ning ko\u0303ige sekka ka paar ko\u0303hulihast mahutada."}, {"text_idx": "#000025", "text": "Marlen Timm: Sel hooajal oli ko\u0303ige a\u0308gedam na\u0308ha gruppe vo\u0303istlustel ja esinemistel. Kuidas tantsijad lava taga u\u0308ksteist abistavad ja esinemiseks u\u0308les ku\u0308tavad. Trennides on na\u0308htud suurt vaeva ja imeline on na\u0308ha, kuidas tantsijad kehastuvad laval ta\u0308iesti u\u0308mber ja annavad endast maksimumi. Soovin, et tantsijad leiaksid ka suvel vo\u0303imaluse, et tantsida ja treenida. Ja koguge uueks hooajaks veel rohkem motivatsiooni."}, {"text_idx": "#000026", "text": "Dolores-Carina Su\u0308tt: Ko\u0303ige meeldeja\u0308a\u0308vam hetk Lastetants 3 grupiga oli u\u0308ks viimaseid trenne sel hooajal, kus tegime spagaate ja palusin to\u0303sta ka\u0308e ko\u0303igil, kes tunnevad, et on hooaja jooksul palju arenenud. Ka\u0308te to\u0303stmise protsent oli 100 ja to\u0303esti, kui alustasme su\u0308gisel, oli vaid paaril lapsel spagaat maas, ta\u0308naseks on enamusel. Samuti avaldasid mitmed lapsed soovi uuel aastal soolodega esineda. Ko\u0303ikidele tantsijatele soovin, et nad koguksid suvel vo\u0303imalikult palju tahet ja motivatsiooni uueks aastaks, naudiks suve ja vo\u0303imalust tantsida siseruumi asemel kogu aeg o\u0303ues. Enda grupile panen suveks su\u0308damele, et nagu kokku leppisime \u2013 laagriks ko\u0303igil spagaadid maha \ud83d\ude42"}, {"text_idx": "#000027", "text": "Bertram Sargla: Sellest hooajast on meeldeja\u0308a\u0308vaim: Marti ja Benjamin o\u0303ppisid selle hooaja jooksul aina rohkem ra\u0308a\u0308kima. Otto kasvas suuremaks ja muutus osavo\u0303tlikumaks. Armin ku\u0308sis minult Koolitantsul: \u201cKas Sa oled Dominici isa?\u201d, Dominic vastas: \u201cEi, ta on mu o\u0303e vend.\u201d Suveks soovin ko\u0303igile tantsijatele palju ro\u0303o\u0303mu ja ma\u0308ngulusti!"}, {"text_idx": "#000030", "text": "Laulupeo puiestee 19, 51006, Tartu"}]